Skeiðahreppur

Skeiðahreppur var sveitarfélag í Árnessýslu sem sameinaðist Gnúpverjahreppi 9. júní 2002 og mynduðu þau Skeiða- og Gnúpverjahrepp.

Skeiðahreppur er marflatur enda mótaður af bæði Þjórsá og Hvítá sem renna hvor sínum megin við sveitina. Minnsta bil milli ánna er 8 kílómetrar nokkuð sunnarlega í sveitinni. Allra syðst nær Þjórsárhraunið yfir landið. Nyrst setur Vörðufell mikinn svip á landið þar sem það rís um 300 metra yfir landið. Vörðufellið sjálft er 391 m hátt og í dalverpi nokkru er Úlfsvatn; stærsta vatn sveitarinnar. Milli Hvítár og Vörðufells eru Höfðaveitur, en þær eru á náttúruminjaskrá Umhverfisstofnunar. Eru veiturnar nú stærsta votlendi sveitarinnar, eftir að stórt landssvæði var ræst fram á 20. öld.

Sveitin er mikið landbúnaðarsvæði og er þar allmikil mjólkurframleiðsla, sem og hrossarækt. Ekki er hreppurinn mikill sauðfjárræktarhreppur en þó eru Reykjaréttir með elstu varðveittu hlöðnu réttum á Íslandi.

Á Brautarholti var Þjórsárskóli um tíma og áður hét hann Brautarholtsskóli. 

Risið hefur upp íbúðahverfi á Brautarholti.

 Býli í Skeiðahreppi 
 Núverandi býli 
 Andrésfjós
 Arakot
 Álfsstaðir
 Birnustaðir 1 og 2
 Björnskot
 Blesastaðir 1, 1A, 2, IIA og 3
 Borgarkot
 Brautarholt 1-24
 Brjánsstaðir Efri-Brúnavellir 1 og 2
 Fjall 1 og 2
 Framnes 1 og 2
 Hlemmiskeið 1, 1A, 2, 3, 5 og 6
 Húsatóftir 1, 2 og 3
 Kálfhóll 1 og 2
 Kílhraun
 Langamýri 1 og 2 Miðbýli
 Minni-Ólafsvellir
 Norðurgarður
 Ólafsvellir
 Ósabakki 1, 2 og 3
 Reykhóll
 Reykir
 Reykjahlíð Skeiðháholt 1, 2 og 3
 Sléttaból
 Syðri-Brúnavellir
 Útverk
 Vesturkot
 Vorsabær 1 og 2
 Votamýri 1, 2 og III

 Eyðibýli 
 Mörk

 Heimildir 




Flokkur:Fyrrum sveitarfélög Íslands
Flokkur:Skeiða- og Gnúpverjahreppur